b'\n_START_ARTICLE_\nHipokoristik\n_START_PARAGRAPH_\nHipokoristik (gr\xc5\xa1ko hypokr\xc3\xaddzomai v pomenu govoriti kot otrok, po otro\xc5\xa1ko) je klicna, navadno ljubkovalna oblika rojstnega imena._NEWLINE_Hipokoristik je s predruga\xc4\x8denjem (navadno s skraj\xc5\xa1avo in dodajanjem kake od zna\xc4\x8dilnih pripon) rojstnega imena nastalo osebno ime kot npr. Bine iz Albin, Cene iz Vincenc. Osebno ime se pri tem v\xc4\x8dasih spremeni do nerazpoznavnosti, tako npr. v hipokoristikih \xc5\xa0pela in Jelka, ki oba spadata k imenu Elizabeta. Hipokoristiki se lahko tvorijo tudi iz neimenskih pojmovanj npr. m\xc3\xaado iz m\xc3\xaadved.'